ประจำเดือนมาช่วงปลายเดือนกุมภาพันธ์ แต่จำวันที่แน่นอนไม่ได้ค่ะ มีเพศสัมพันธ์วันที่ 9 มีนาคม แต่ใส่ถุงยาง หลั่งใน ถุงไม่รั่ว แต่กังวลจึงกินยาคุมฉุกเฉินในวันนั้นตอนเย็น ซึ่งไม่เกิน 12 ชั่วโมง แล้ว วันที่ 30 มีนาคม ประจำเดือนยังไม่มา จึงใช้ชุดตรวจครรภ์ ผลออกมาขึ้น 1 ขีด เริ่มเครียดมาก เมื่อวันที่ 10 เมษายน ใช้ชุดตรวจครรภ์ ตรวจอีกครึั้ง ก็ยังขึ้นขีดเดียวเหมือนเดิม (ทั้ง 2 ครั้ง ตรวจตอนเช้าหลังตื่นนอน เป็นปัสสาวะแรกของวัน) จนถึงวันนี้ 18 เมษายน ประจำเดือนยังไม่มา แต่มีเจ็บนมเป้นครั้ังๆแล้วก็หาย มีโอกาสท้องหรือเปล่าคะ ตอนนี้เครียดและกังวงมากๆค่ะ
สวัสดีค่ะ การมีเพศสัมพันธ์โดยการใช้ถุงยางอนามัย จะมีโอกาสตั้งครรภ์ได้ประมาณ 2%-18% และหากได้ทานยาคุมฉุกเฉินไป ภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่ายป้องกันการตั้งครรภ์ได้ประมาณ 95%หากประจำเดือนยังไม่มา แต่ได้ตรวจหาการตั้งครรภ์อย่างถูกต้องแล้ว และพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มาจึงเกิดจากสาเหตุอื่นๆ เช่น- ผลของยาคุมฉุกเฉิน ที่ทำให้ประจำเดือนมาช้าได้- มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำควรรอประจำเดือนไปอีกซักระยะ ประจำเดือนก็น่าจะมาในที่สุด แต่หากประจำเดือนไม่มานานเกิน 3 เดือน จึงควรไปพบแพทย์เพื่อตรวจหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น